 Ndị ọrụ nchekwa ekwuola na ha achọpụtago onye bụ nwoke onye otu ISIS ahụ a na-ahụ nihe onyonyo ndị otu agha iyi egwu ebe ọ na-afọnye ndị mmadụ mma nolu. Nwoke ahụ a ma ama dịka Jihadi John, onye na-afụ onwe ya mmanwụ mgbe ọ bụna ọ pụtara nihe onyonyo maka igbu mmadụ, egbuona mmadụ ole nole ndị nta akụkọ.  Ndị o gbugoro nehihie ọcha nihe onyonyo gụnyere James Foley, nwa afọ mba Amerịka.A na-akọwa na a hụkwara ya nihe onyonyo ndị otu ISIS ahụ gosiri ogbugbu Steven Sotloff, onye nta akụkọ si mba Amerịka, David Haines, onye ọrụ enyem aka si mba Briten, Alan Henning, onye ọkwọ ụgbọala si mba Briten, na Abdul-Rahman Kassig, onye ọrụ enyem aka si mba Amerịka.A chọpụtara nezigbo aha nwoke ahụ na-aza Jhadi John bụ Mohammed Emwazi. Mohammed Emwazi bụ onye mba Briten, mana a mụrụ ya na mba Kuweti. Tupu ọ banye notu ISIS, nwoke a na-erubeghị afọ iri atọ bibu na mpaghara ọdịda anyanwụ nke obodo London, na Briten. 